Document ID: 31977R1516

Komisijas Regula (EEK) Nr. 1516/77
(1977. gada 6. jūlijs),
ar ko groza Regulu (EEK) Nr. 776/73 par līgumu reģistrēšanu un ar apiņiem saistītās informācijas sniegšanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1170/77 [2], un jo īpaši tās 12. panta 8. punktu un 18. pantu,
tā kā tās 12. panta 3. punkts paredz, ka Kopienas reģionos, kur atzītās ražotāju grupas nodrošina saviem biedriem pienācīgus ienākumus un racionāli pārvalda piegādes, atbalstu piešķir tikai šīm grupām;
tā kā minētā regula paredz, ka Padomei pēc Komisijas ierosinājuma, kas balstās uz dalībvalstu ziņojumiem, jāapstiprina šo reģionu saraksts; tā kā tādēļ jāparedz, ka dalībvalstis paziņo Komisijai reģionus, kas atbilst iepriekš minētajiem nosacījumiem;
tā kā, lai Padome varētu apstiprināt šo reģionu sarakstu attiecībā uz katru ražu pirms kultivēšanas sākuma, Komisijai savlaicīgi jāsaņem dalībvalstu ziņojumi;
tā kā Komisijai pirms katras ražas jāievieš korekcijas Kopienā audzējamo apiņu šķirņu sadalījumā atbilstoši Regulas (EEK) Nr. 1696/71 12. panta 5. punktā minētajām šķirņu grupām;
tā kā minētais 12. panta 5. punkts paredz, ka, aprēķinot atbalstu, jāņem vērā atzīto ražotāju grupu ieņēmumi; tā kā tādēļ dalībvalstīm, sniedzot savu informāciju, atsevišķi jānodala ražotāju grupas un individuāli ražotāji;
tā kā šajā sakarā jāpapildina Komisijas 1973. gada 20. marta Regula (EEK) Nr. 776/73 par līgumu reģistrēšanu un ar apiņiem saistītās informācijas sniegšanu [3], kurā jaunākie grozījumi izdarīti ar Regulu (EEK) Nr. 209/77 [4];
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulai (EEK) Nr. 776/73 pievieno šādu 3.a pantu:
"3.a pants
Katra dalībvalsts ik gadu dara zināmu:
a) līdz 1. februārim ražas novākšanas gadā, par kuru var tikt piešķirts ražošanas atbalsts, Regulas (EEK) Nr. 1696/71 12. panta 3. punkta pirmajā daļā minēto reģionu sarakstu;
b) līdz 31. martam ražas novākšanas gadā, par kuru var tikt piešķirts ražošanas atbalsts, audzējamās apiņu šķirnes reģistrētajās platībās, kas minētas Regulas (EEK) Nr. 1696/71 13. pantā saistībā ar iepriekšējo ražu, un to alfa skābes saturu."
2. pants
Ar šo Regulas (EEK) Nr. 776/73 4. panta 1. punkta pirmo daļu un 6. panta pirmo daļu papildina ar šādu vārdu kopu:
"un atsevišķi nodalot atzītās ražotāju grupas un individuālos ražotājus."
Šī regula uzliek saistības kopumā un ir tieši piemērojama visās dalībvalstīs.
Briselē, 1977. gada 6. jūlijā

Labels: 12
17
6